Иван Вазов
По здрач

chitanka.info

Вечерний здрач вълшебно було мята

над дол, над лес, над зъбери и чуки,

замлъква пиле; вятър спря в гората.

Мълчат усойно потъмнели буки;

от някой водопад шум иде, като плач,

в вечерний здрач.

Във влажната клисура е спокойно.

На зъбера орлите неподвижни

стоят; прибра се стадото нестройно,

не чуй се вече смях в лозята ближни

на здравите копачки. Млъква квак и грач

в вечерний здрач.

Край Искъра, един стоя, унесен.

Сумти долът. В въздуха прилеп фърка,

звезди засипват бързо свод небесен;

последня птица нейде в страх изцвърка;

мина последний закъснял косам

в вечерний здрач.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.